Persatuan Pencinta Alam Malaysia

Persatuan Pencinta Alam Malaysia (; MNS) adalah satu badan bukan kerajaan yang tidak berasaskan keuntungan bagi pencinta alam sekitar di Malaysia. Persatuan ini ditubuhkan sebagai Persatuan Pencinta Alam Malaya (Malayan Nature Society) pada tahun 1940. MNS merupakan sebuah badan dan persatuan alam sekitar yang dipercayai tertua di Malaysia, Asia dan salah satu tertua di dunia. MNS berpusat di Bukit Persekutuan di Kuala Lumpur.Introducing MNS. Extracted November 10 2006 Cawangan Singapura persatuan ini telah menamakan dirinya semula sebagai Pencinta Alam (Singapura) ataupun Nature Society (Singapore) pada tahun 1991.

MNS merupakan badan/persatuan alam sekitar yang bergiat aktif dalam mengetengahkan isu-isu berkaitan alam sekitar khususnya di Malaysia. Dalam masa yang sama, badan ini menguruskan beberapa pusat kajian alam sekitar yang terkenal di Malaysia seperti  Taman Alam Kuala Selangor, Pusat Pendidikan Persekitaran MNS-BOH dan rancangan-rancangan pembelajaran di Rimba Ilmu di Universiti Malaya dan di  Institut Penyelidikan Perhutanan Malaysia (FRIM).Join MNS. Malaysian Naturalist. Vol 59/3 2006. Malaysian Nature Society.

Badan alam sekitar ini telah berjaya memujuk pihak berkuasa untuk mewujudkan Taman Negara Endau-Rompin. Usaha untuk mengazetkan kawasan tersebut tercetus apabila MNS melakukan satu ekspedisi saintifik ke Endau dan Rompin pada tahun 1985 dan 1986.Join MNS. Malaysian Naturalist. Vol 59/3 2006. Malaysian Nature Society. Baru-baru ini, MNS sedang menjalani satu kempen untuk mengazetkan kawasan Belum-Temengor sebagai kawasan terpelihara.Join MNS. Malaysian Naturalist. Vol 59/3 2006. Malaysian Nature Society.

Sebagai sebuah badan, MNS menerbitkan dua majalah berkala yang berbahasa Inggeris. Dua majalah tersebut adalah Malaysian Naturalist dan Malayan Nature Journal. Malaysian Naturalist ditujukan kepada halayak ramai dan Malayan Nature Journal bersifat lebih saintifik.

 Logo 
Logo MNS berasaskan seekor tenuk Malaysia.

 Pemburu negara jiran 
Pada 20 April 2010, Vincent Chow dari MNS Johor mendedahkan pemburu negara jiran memburu 
haiwan eksotik serta mencuri kayu gaharu di Taman Negara Endau-Rompin sebelum diseludup ke Bangkok . Sindiket mengatur kehadiran mereka dan menggunakan kepakaran memburu di kalangan masyarakat Orang Asli. Peniaga di Bangkok mengakui mereka mendapat bekalan kayu gaharu daripada Endau-Rompin. Haiwan eksotik yang diburu ialah tenggiling, ular senduk,ular sawa, harimau, biawak dan lain-lain yang hampir pupus. Dari Thailand, ia diseludup ke China untuk tujuan makanan eksotik dan perubatan tradisional. Harga seekor tenggiling ialah  RM1,000. Seekor harimau boleh mencecah sehingga RM150,000.Hutan Negara Diceroboh Pemburu Negara Jiran, Dakwa Aktivis Alam Sekitar

 Rujukan 

 Pautan luar 
 Laman sesawang rasmi Persatuan Pencinta Alam Malaysia

Kategori:Rakan Birdlife International
Kategori:Pemuliharaan di Malaysia
Kategori:Organisasi alam sekitar
Kategori:Pengasasan 1940
Kategori:Pertubuhan yang diasaskan pada 1940
Kategori:Pertubuhan alam sekitar di Malaysia
Kategori:Penerima Anugerah Merdeka
Kategori:Pertubuhan kebajikan haiwan di Malaysia